หุ้นแรงเก็งกำไรบจ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ปีนี้โกย5แสนล.สะกิดแบงก์พีอีสูง ชวนซื้อกลุ่มพลังงานสยบเงินเฟ้อ
โพสต์ทูเดย์ — หุ้นไทยแรงสุดในเอเชียนักลงทุนเก็งกำไร ผลงาน บจ.ไตรมาสแรก คาดทั้งปีกำไรไม่หนี 5 แสนล้าน 3 เดือนต่างชาติซื้อ 4 หมื่นล้านบาท มี.ค. CS เก็บมากสุด 1.1 หมื่นล้าน
ดัชนีหุ้นไทยวันที่ 30 มี.ค.ที่ผ่านมากลับมาสดใสอีกแล้ว หลังจากพักฐานมา 3 วันติดต่อกัน ระหว่างวันพุ่งขึ้นถึง 20 จุด ก่อนย่อมาปิดที่ 788.80 จุด บวก 17.40 จุด หรือ 2.26% มูลค่าการซื้อขาย 23,346 ล้านบาท ต่างชาติซื้อ 1,297 ล้านบาท 
ทั้งนี้ รวมไตรมาสแรกปีนี้ถึงวันที่ 30มี.ค. ดัชนีหุ้นพุ่งขึ้นกว่า 7% นักลงทุนต่างชาติซื้อสุทธิ 39,086 ล้านบาท เฉพาะเดือน มี.ค. ซื้อทั้งสิ้น 4.11 หมื่นล้านบาท โดยบริษัทหลักทรัพย์ (บล.) เครดิตสวิส (CS) ซื้อมากสุด 1.17 หมื่นล้านบาท ตามด้วยยูบีเอสซื้อสุทธิ 8,420.35 ล้านบาทซีแอลเอสเอซื้อ 6,350.55 ล้านบาท และเจ.พี.มอร์แกน 5,431.82 ล้านบาท 
มาร์เก็ตติง กล่าวว่า ดัชนีหุ้นที่เพิ่มขึ้นต่อเนื่องจากปี 2552 ทะยานกว่า 63% เพราะหลายอุตสาหกรรมจะมีกำไรดีมาก ทั้งพลังงาน ธนาคารพาณิชย์ ยานยนต์ อิเล็กทรอนิกส์ และสินค้าเกษตร โดยเฉพาะยางพาราที่ราคาสูงถึง 100 บาทต่อกิโลกรัม รวมถึงราคาไก่ หมู และอาหารทะเลแช่แข็ง เนื่องจากส่งออกดีขึ้นตามเศรษฐกิจโลกและเศรษฐกิจไทย 
นายอดิศักดิ์ คำมูล ผู้อำนวยการฝ่ายวิเคราะห์ บล.เคจีไอ (ประเทศไทย)กล่าวว่า ดัชนีหุ้นไทยที่พุ่งแรงถึง 2.26%สูงกว่าค่าเฉลี่ยไม่ถึง 1% ของตลาดหุ้นในภูมิภาคเอเชีย หลังจากมีแรงซื้อหุ้นในกลุ่มพลังงานและธนาคารพาณิชย์ เพราะนักลงทุนคาดการณ์ผลประกอบการของบริษัทจดทะเบียน (บจ.) ไตรมาสแรกปี 2553จะออกมาดี และความเชื่อมั่นพื้นฐานเศรษฐกิจไทย โดยคาดว่าทั้งปี บจ.จะมีกำไรสุทธิรวม 5 แสนล้านบาท โตขึ้น 10.9% จากปีก่อนที่มีกำไร 4.5 แสนล้านบาท 
ด้านแนวโน้มวันนี้ดัชนีจะไปต่อไม่มากนัก โดยมีแนวรับที่ 785783 จุด และแนวต้านที่ระดับ 796799 จุด 
นางภรณี ทองเย็น ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เอเซีย พลัส กล่าวว่า แนะนำซื้อหุ้น PTT, PTTEP, SCC และบริษัท น้ำประปาไทย (TTW) เพราะป้องกันเงินเฟ้อสูงได้ และราคาน้ำมันดิบเฉลี่ยตั้งแต่ต้นปีถึงปัจจุบันอยู่ที่ 75.86 เหรียญสหรัฐต่อบาร์เรล สูงกว่าที่คาดการณ์ที่ 75 เหรียญสหรัฐ 
สำหรับหุ้นธนาคารพาณิชย์ก็น่าสนใจ แต่ราคาหุ้นขณะนี้ซื้อขายที่พี/อีเกือบ 14 เท่า และเป็นการเก็งผลกำไรสุทธิในปี 2554 ที่จะโตขึ้นมาก เพราะไม่จำเป็นต้องสำรองหนี้จำนวนมากอีกแล้ว ขณะที่ไตรมาสแรกธนาคารไทยพาณิชย์ (SCB)มีกำไรสุทธิโต 13% เพราะได้กองทุนวายุภักษ์ช่วยและสินเชื่อโตดี